Kune mhando yenhoozhinji inoita zviso zvakaenzana nekufanana; nhoozhinji ine kuchenzana kwezviso inonzi nhoozhinji yemachenzano - regular polyhedron. Boka renhoozhinji rinoitawo zviumbwa zvisina kuchenzana kwezviso, apa kureva kuti zviso hazvitodzani pakuenzana kana kufanana. Nhoozhinji ine zviso zvisina kuchenzana inonzi nhoozhinji isakachenzana - irregular polyhedron.

Pfuti imhando yechombo insoshandiswa kukanda mabara akagadzirwa nesimbi. Mabara aya anopfurwa nepfuti achibuda aine spidhi yokuti akarova munhu anokwanisa kufa zvichienderana nokuti arohwa panhengo ipi yomuviri.

Bembera kana bembero (public veiled accusation in which the name of accused is not stated) zvinoreva kutaura nechinangwa chokupomera mhosva paruzhinji asi mutauri asiri kubuda pachena. Vamwe vangati kurova imbwa wakaviga mupinyi.

Shoko iri rinoshandiswazve kureva munhu akaberekwa nemunin'ina kana mukoma wababa vako - (older male cousin born to father's brothers). Mukoma kana munin'ina wababa ari kurehwa pano anenge ari munhu wechirume.

Mwenda porepore (Go Slow) zvinotaura mashandiro evanhu vari kunanaira vachinonotsa basa iyi iri nzira yokuratidzira apo vanenge vaine chinyunyuto chavanoda kusvitsa kumushandirwi.

Mukana ndiro buri rinobuda nemwana pakuzvara uye ndiro rinopinda nenhengo yemurume panguva yebonde. Mukana hausiri iwo buri rinobuda neweti kwete. Buri reweti riri nechepamusoro pari pazasi pegongo.

Leopold Takawira (1916-1970) igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain.

Izwi rokuti economy rinobatanidza maviri anoti eco uye nomos. Chivakamberi eco chinobuda mumazwi eEnglish anoti economy, ecology, ecosystem - chichireva house, dwelling place, habitation. Chivakashure chinoti nomos chinoreva distribution, managing, control or arrangement. Saka pakuumbwa kwezwi iri economics zvaireva machengeterwo akanaka emusha ungava musha mudiki, musha mukuru. KuChishona kwatorwa izwi rokuti nhundu kuturikira eco. Izwi rokuti nhundu (a family and its belongings) rinotaura mhuri pamwe nepfuma kana nhumbi. Chivakashure nomos chaturikirwa kukotsa (to save, keep, preserve).

Kereke yeZAOGA muZimbabwe yakavambwa nasakuwana vanonzi Baba Ezekiel Guti avo vanotaura nhoroondo yokavamba Kereke iyi mushure mokunge vasangana nokutaura kwaMwari muguta reBindura. Kereke yeZaoga ndiyo yedzimwe hombe pakati pemaKereke akavambwa nevatema muZimbabwe. Pari zvino ZAOGA ine masangano munyika zhinji dziri mudunhu reSADC uye ine masangano munyika dziri kumavirira dzinosanganisira: United States of America; Canada; United Kingdom nedzimwewo.